cyanic-selkie/wikianc huggingface dataset:
Hanna Marcussen
Marcussen er født i Arendal og oppvokst på Sandøya utenfor Tvedestrand. Hun flyttet til Oslo da hun var 15 år for å gå Steinergymnas i Bærum. Førstegangstjenesten med befalskurs gjennomførte hun fra 2000 til 2001. Hun er utdannet arkeolog ved Universitetet i Oslo, hvor hun tok en bachelorgrad og en mastergrad i årene fra 2002 til 2009.
Marcussen er i permisjon fra sin jobb som daglig leder hos Bergfald Miljørådgivere, hvor hun ble ansatt i oktober 2014.
Zenocolaspis
Zenocolaspis er en slekt av biller som tilhører familiegruppen bladbiller (Chrysomelidae).
Utseende
Små, avlangt ovale, blanke, mørke bladbiller. Antennene er tynne og omtrent så lange som kroppen, som er fint punktert.
Levevis
Både larvene og de voksne (imago) er planteetere som lever på trær og busker i skog.
Utbredelse
Slekten er utbredt i Mellom- og Sør-Amerika nordover til Texas.
Systematisk inndeling
Slekten ble navngitt av den tsjekkiske entomologen Jan Bechyné før hans død i 1973, men navnet ble ikke publisert før i 1997.
Macarani
Macarani er en kommune i delstaten Bahia i nordøstregionen av Brasil.
Rakkestuten
Rakkestuten var en orgelbøye som lå på/ved Rakkebåene utenfor kysten av Larvik Kommune i Vestfold Telemark fylke Rakkebåene består av er et vidt flak av 1–5 m dype grunner og båer som ligger vest for munningen i Larviksfjorden litt sør for Stavern. Dette er et beryktet farvann med mange forlis gjennom årene. Navnet «stut» ble ofte hengende ved orgelbøyer, som gjerne laget lyder som kunne minne om brunstbrøl fra en okse.
Thomas Helland Larsen
Thomas Helland Larsen (født 20. april 1998) er en norsk langrennsløper som representerer Fossum Idrettsforening.
2015
Han fikk to medaljer i Junior-NM på ski 2015; sølv på 7,5 km klassisk og sølv på sprinten.
I Norgescupen i langrenn for junior 2014/15 kom han på tredjeplass sammenlagt.
I Nordisk juniorlandskamp i Örnsköldsvik tok han to sølvmedaljer på henholdsvis sprint klassisk og 4x5 km stafett.
2016
Han deltok i Vinter-OL for ungdom 2016. I langrennscross kom han på andreplass, bak Kim Magnus. I den klassiske sprinten tok han gull.
På Junior-NM på ski 2016 tok han sølv på 15 km klassisk og 4x5 km stafett med Akershus.
I Norgescupen for junior 2015/2016 kom han på 2.plass sammenlagt bak Vebjørn Hegdal.
2017
Han var med i troppen til Junior-VM på ski i Park City 2017. Der tok sølv på 20 km dobbel jaktstart og gull på stafetten, hvor han gikk siste etappen. På den klassiske sprinten ble han nummer fire.
I junior-NM på ski 2017 ble han norgesmester i sprint skøyting. Senere samme sesong ble han også norgesmester i stafett med Akershus.
2021/22
Larsen tok sin første pallplass i verdenscupen da han etter 30.-plass i prologen ble nummer to på sprint fristil på Lillehammer 3. desember 2021.
Estland under VM i friidrett 2019
Estland deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Mulige utøvere som vil delta
Følgende utøvere har klart kvalifikasjonskravene til verdensmesterskapet.
Slaget ved Syme
Slaget ved Syme var et sjøslag i 411 f.Kr. mellom Sparta og Athen under Peloponneskrigen. Det fant sted utenfor øya Syme i det sørøstlige Egeerhavet.
Spartanerne inngikk i 411 en allianse med Persia. Alliansen ble inngått av Therimenes som gav den spartanske flåten til Astyokos da forhandlingene var over. Therimenes druknet senere i havet. Astyokos fikk instrukser om å seile til Knidos for å møte de 27 skipene fra Kaunos som var utstyrt for dem av perserne. Imens var den athenske flåten stasjonert ved Samos under kommandoen til Karminos. Han visste at spartanerne var på vei siden han var informert av melierne og forberedte seg til å møte Astyokos ved Syme.
Flåtene møttes under en storm med dårlig sikt, og etter at mange av de spartanske skipene hadde kommet bort fra hovedflåten. Karminos kjempet mot den spartanske venstre flanken med rundt 20 skip, den enste delen som han så, og senket tre skip. Men resten av den spartanske flåten ankom så og omringet athenerne. Karminos trakk seg tilbake til Halikarnassos etter å ha mistet seks skip. Resten av den athenske flåten kom ut fra Samos og seilte til Knidos, men ingen av partene var villig til å utkjempe et nytt skip.
The Grip of Jealousy
The Grip of Jealousy er en amerikansk stumfilm fra 1916, regissert av Joe De Grasse.
Handling
Noen få dager før den amerikanske borgerkrigen bryter løs i 1861, dør en kvinne under en fødsel.
Søsteren hennes, som tror at barnet ble født utenfor ekteskap, velger å overlate den nyfødte til en av søsterens slaver.
Hallgrim Kløve
Hallgrim Kløve (født 22. juni 1927 i Moss, død 25. januar 2010) var en norsk psykolog med cand. psychol.-eksamen fra Universitetet i Oslo i 1952. Han var professor ved University of Wisconsin 1970 og fra 1971 professor i klinisk nevropsykologi ved Universitetet i Bergen og fra 1997 professor emeritus. Han var den første professor i klinisk nevropsykologi ved et norsk universitet. Han var dekan ved Det samfunnsvitenskapelige fakultet (UiB) ved Universitetet i Bergen fra 1976-1980 og dekan for det nyopprettede Psykologiske fakultet, samme sted fra 1980-1986.
Han var en av grunnleggerne av moderne klinisk nevropsykologi internasjonalt og en ledende pioner i etableringen av klinisk nevropsykologi i Norge og de nordiske landene.
Hallgrim Kløve var president for den internasjonale nevropsykologiske foreningen (INS) 1987-1988. I 2008 ble han hedret av INS med utmerkelsen "Distinguished Lifelong Career Award". Han var en av stifterne av Norsk Nevropsykologisk Forening og ble foreningens første leder. Han ble utnevnt til æresmedlem i Norsk Nevropsykologisk Forening i 2000. Han var også æresmedlem i den svenske nevropsykologiske foreningen. Hallgrim Kløve gjorde en stor innsats for psykologprofesjonens utvikling i Norge og ble hedret med æresmedlemskap i Norsk Psykologforening i 1995.
Spinntronikk
Spinntronikk, også kjent som spinnelektronikk eller spinnbasert elektronikk, er et forskningsområde innenfor nanoteknologi.
Alle elektroner har en elektrisk ladning. I tillegg har de en indre rotasjon, et spinn. I spinntronikken utnyttes dette spinnet til å utvikle nye måter å sende og prosessere informasjon på.
Det er mulig å lage spinnstrømmer hvor kun spinn beveger seg, og ikke elektroner, ved å benytte seg av en annen type partikler kalt magnoner. Slike spinnstrømmer gir mindre energitap i overføringen av signalet enn vanlige elektriske strømmer båret av elektroner. Dermed skapes heller ikke så stor varmeutvikling, noe som er blitt et stadig større problem etter hvert som transistorene på mikrobrikker er blitt stadig mindre.
Spinntronikk-teknologi benyttes allerede i lesehodet til harddisker i moderne datamaskiner.
Gro Espeseth
På landslag
Gro Espeseth var kjent i sin spilletid som en kompromissløs forsvarsspiller med tilsammen 13 gule kort i landslagssammenheng. I en legendarisk hendelse under OL i Atlanta i 1996 hadde Espeseth fått en hjernerystelse og skader på hodet i en innledende kamp mot Brasil, men hun nektet landslagslegen å ta henne av banen, og fullførte kampen. Det er også som landslagsspiller hun hentet sine største triumfer. i 1991 var hun med på å vinne EM-sølv, i 1993 vant hun EM-gull, i 1995 var hun med på gullaget i VM, i 1996 fikk hun OL-bronse, og i 2000 vant hun OL-gull. Gro Espeseth er dermed blant de mest dekorerte fotballspillerne i Norge. I 1995 ble Espeseth kåret til mesterskapets nest beste spiller etter Hege Riise.
Spinntronikk
I Norge forsker en gruppe ved QuSpin, et senter for fremragende forskning (SFF) ved NTNU, på spinntronikk. Senteret ble opprettet for å kombinere teori med eksperimentell fysikk innen spinntronikk.
Gro Espeseth
På klubblag
På klubblagene ble fangsten noe mer beskjeden. Espeseth spilte for Sandviken fra 1991 til 1998. Espeseth var med på klubbens sportslige opptur, med andreplass og tredjeplass i serien og gull i cupen i 1995. Espeseth ble tilbudt kontrakt med Suzuyo Shimizu F.C. Lovely Ladies, men besto ikke legetesten, og dro tilbake til Sandviken. Etter 1998-sesongen byttet Espeseth klubb til Trondheims-Ørn, og ble der i to sesonger. Hun rakk å vinne cupen en gang, og bli seriemester for første og siste gang i 2000 før hun ble fristet av proffspill i proffligaen WUSA i USA. Imidlertid hadde Espeseth fått problemer med en korsbåndskade, og legen til Espeseth skal ha gitt henne valget mellom å droppe landslaget og å droppe proffspill. Espeseth valgte en ettårskontrakt i med New York Power. Etter dette året, der hun hjalp laget til semifinale, la Espeseth opp som spiller.
Spinntronikk
Gjennom SFF-bevilgningen fra Norges forskningsråd, i tillegg til finansiering fra NTNU og EUs forskningsråd, har QuSpin bygget opp både en teoretisk aktivitet og tre eksperimentelle laboratorier på høyt internasjonalt nivå.
Gro Espeseth
Som trener
I 2007 var Gro Espeseth assistenttrener for Sandviken. Hun hadde en gjesteopptreden i én kamp da laget var redusert i et oppgjør mot Røa.
Meritter
Landslaget
Trondheims-Ørn
Heinzelnisse
Heinzelnisse er en nettside hvor du kan oversette fra og til norsk (bokmål) og tysk. Siden har også et program som kan hjelpe deg å forbedre gloser, man får tilfeldige gloser som skal oversettes fra norsk til tysk eller omvendt. Heinzelnisse er en blanding av heinzelmännchen og husnisse, begge bygger på samme karakter; De hjelper til hvis man er snill mot dem, er man ikke det kan de bli slemme.
Joint European Torus
Joint European Torus (JET) i Oxfordshire er verdens største operasjonelle plasmafysiske eksperiment. Reaktoren ble opprinnelig konstruert i 1984, men er siden blitt modifisert en rekke ganger. Målet med forskningsprosjektet knyttet til reaktoren er å skape og opprettholde kjernefysisk fusjon som produserer et energioverskudd.
Aalborg Kaserner
Aalborg Kaserner er det danske forsvarets kaserner i det nordlige Nørresundby mellom Hvorup og Nørre Uttrup. Kasernene ble oppført i 1950-årene i helt ulik stil. Vest for kasernene ligger Hvorup Plantage, hvor det finnes en øvelsesplass, og i dennes vestlige utkant nær Lindholm Høje en skytebane.
Kasernene var opprinnelig helt oppdelt i to selvstendige kaserner med egen kommandant og tilhørende hegn og vakt. Det var tale om kasernerne: I 1990-årene ble det etablert felles vakt og hegn, og kasernene rommer nå Trænregimentet og avdelinger i Hjemmeværnet.
Ren Jie
Ren Jie (født 8. februar 1980 i Baoding i Folkerepublikken Kina) er en kinesisk skytter, som konkurrerer i luftpistol. Hun representerte Kina under Sommer-OL 2008, der hun ble utslått i kvalifiseringen som nummer 19.
Picture Rocks
Picture Rocks er navnet på to plasser i USA:
Nesodden-Bundefjord Dampskipsselskap
A/S Nesodden-Bundefjord Dampskipsselskap (NBDS) var et rederi som i hovedsak trafikkerte strekningen Nesoddtangen–Aker Brygge. NBDS var fra 2008 eid 51 % av Fosen Trafikklag, 38 % av Nesodden kommune og for øvrig av enkeltpersoner og velforeninger. Selskapet hadde vel 50 ansatte, hvorav 45 bemannet skipene. Administrerende direktør var i 2009 Olav Brein
NBDS eide i 2009 seks båter, fire konvensjonelle og to hurtigbåter bygd i 1990 og 1999. Disse var MF «Bamse Brakar», MF «Smørbukk», MF «Huldra», MF «Dronningen», MS «Prinsen» og MS «Prinsessen».
I tillegg til strekningen Nesoddtangen–Aker Brygge trafikkerte selskapet også strekningen Nesoddtangen–Lysaker samt at de også trafikkerte en rushtidsrute fra Slemmestad og Vollen i Asker til Aker Brygge. I sommersesongen trafikkerte selskapet også ruten Oslo–Drøbak med anløp på flere av øyene i Indre Oslofjord samt Nesoddens vestside. Selskapet fraktet omkring 2,7 millioner passasjerer årlig. Passasjerantallet var 160 ganger større enn Nesodden kommunes innbyggertall.
Etter anbudsutsettelse i 2007 ble trafikken fra 1. juli 2009 overtatt av Tide Sjø. MF «Smørbukk» og MF «Huldra» ble overtatt av det Tide Sjø, det samme ble MS «Prinsen», men den ble solgt til utlandet sommeren 2009. MS «Prinsessen» ble solgt til Bergen-Nordhordland Rutelag (BNR) i Bergen i april 2010.
Fylkesvei 6402
Fylkesvei 6402 (Fv6402) går mellom Garten og Storfosna i Ørland, og Leksa i Orkland.
Traséer: Garten – Garten fergekai (0,2 km), Storfosna fergekai – Sletta (3,5 km), Godset – Skaget (1,6 km).
Veien mellom Fagerhaug og Kråkvåg er en privatvei som delvis er finansiert av Ørland kommune.
Før Trøndelag fylke ble opprettet 1. januar 2018 hadde veien betegnelsen fylkesvei 242 (Sør-Trøndelag).
Pretty Woman
Pretty Woman er en amerikansk romantisk komedie fra 1990 med Richard Gere og Julia Roberts i hovedrollene. Regi er ved Garry Marshall.
Pretty Woman ble den fjerde mest innbringende filmen på verdensbasis i 1990.
Filmens soundtrack inkluderer bidrag fra Roxette og Roy Orbison.
Handling
Den kyniske forretningsmannen Edward er på vei gjennom Los Angeles i en lånt sportsbil og spør en tilfeldig 22-årig kvinne om veien. Damen er Vivian, en luksusprostituert, og snart har hun manøvrert seg inn i Edwards hotellsuite, mens han på sin side finner ut at han skal leie den vakre kvinnen for en hel weekend for å gjøre inntrykk på en forretningsforbindelse. En helt ny verden åpner seg for Vivian, en verden der visdom, etikette og vakre klær tilhører dagens orden. Etterhvert blir de to forelsket i hverandre og Edward innsert at han må ta ett oppgjør, både med seg selv og sin kyniske forretningsadvokat for å beholde henne.
Om filmen
Pretty Woman ble en stor publikumssuksess da den kom og spilte inn $463 millioner på verdensbasis, hvorav $178 millioner i USA alene. Filmen ble den fjerde mest innbringende filmen i USA i 1990, bare slått av Alene hjemme, Ghost og Danser med ulver. Den fikk blandet mottakelse av kritikerne og har oppnådd 62 % på Rotten Tomatoes.
Musikk
Filmen ble også lagt merke til på grunn av dens populære sountrack. Det var særlig Roxettes "Must have been love" og Roy Orbisons "Pretty woman" som ble kjent. Førstnevnte låt havnet på førsteplassen på Billboard-listen i USA og hadde tilsvarende suksess i Europa. Låta "Wild Women Do", av Natalie Cole fikk også en del oppmerksomhet.
Priser
Filmen vant i 1991 en Golden Globe for beste kvinnelige hovedrolle (Jula Roberts). Den ble samme år nominert til en Oscar (Julia Roberts) og fire BAFTA-priser. Den vant samme år flere mindre priser som BMI Film & TV Awards, Golden Screen og People's Choice Awards, USA.
Annet
Skuespillerinnen Molly Ringwald ble opprinnelig tiltenkt den kvinnelige hovedrollen i filmen, men takket nei. Hun takket samme år også nei til den kvinnelige hovedrollen i filmsuksessen Ghost.
MBS
MBS har flere betydninger
Paris (andre betydninger)
Paris kan vise til:
Macaúbas
Macaúbas er en kommune i delstaten Bahia i nordøstregionen av Brasil.
Forrestal-klassen
Forrestal-klassen var en amerikansk hangarskip-klasse som bestod av fire skip. Dette var den første klassen med superhangarskip.
Horde (band)
Horde er et australsk unblack metal-band som opprinnelig bar navnet Beheadoth. Bandet er soloprosjektet til den australske musikeren Jayson «Anonymus» Sherlock (tidligere medlem i Mortification og Paramaecium).
Hellig Usvart, Hordes eneste studioalbum, ble utgitt på selskapet Nuclear Blast i 1994. Encyclopaedia Metallum beskriver det i en kritikk som «albumet som grunnla sjangeren Christian black metal»:
Horde var ikke det første bandet, men albumet var det første som ble en suksess på det generelle markedet.
Om Hordes tekster skrev Didrik Søderlind i Morgenbladet 6. februar 1995 blant annet:
Hordes første liveopptreden fant sted under Nordic Fest i Oslo 3. november 2006, med Jayson Sherlock på trommer og vokalist, assisert av Kvest, Bøddel og Gestalt fra Drottnar. Simon «Pilgrim» Rosen fra Crimson Moonlight var gjestevokalist på «Invert The Inverted Cross».
Den neste liveopptredenen kom under Immortal Metal Fest i Finland 17. april 2010. Musikerne var de samme som under Nordic Fest i 2006, og de møttes igjen under Blast of Eternity-festivalen i Tyskland (november 2010).
Den Lutherske Bekjennelseskirke
LBK fikk sin første menighet i Norge i 1978, og har i dag menigheter i Avaldsnes, Stavanger, og Bergen (2021). Inntil 2009 inngikk kirken i en svensk-norsk kirke som opererte under et felles kirkestyre. Fra og med 2009 er Den Lutherske Bekjennelseskirke i Norge en selvstendig kirke.
Tidsskriftet Bibel og Bekjennelse er kirkens offisielle organ, og utkommer med 4-5 nummer i året.
LBK er medlem av The Confessional Evangelical Lutheran Conference (CELC), en internasjonal sammenslutning av lutherske bekjennelseskirker som for tiden har 32 medlemskirker fra alle fem verdensdeler.
Lacordairia
Lacordairia er en slekt av løpebiller.
Utseende
Middelsstore, litt brede løpebiller. Disse artene er ikke flygedyktige. Overleppen (labrum) er dypt innbuktet i midten. Føttene på bakbeina har furer på begge sider. Pronotum og dekkvinger er rundede med noen lange børster langs kantene. Antennene er tynne, rundt halve kroppslengden.
Utbredelse
Slekten er utbredt i det sørøstlige Australia.
Zülfïja Tsjïnsjanlo
Zülfïja Salaxarqyzy Tsjïnsjanlo (kasakhisk: ; født 25. juli 1993) er en kasakhstansk vektløfter, som konkurrerer i -53 kg.
Hun representerte landet sitt under Sommer-OL 2012 i London, der hun opprinnelig tok gull, men ble seinere diskvalifisert på grunn av doping.
Under Sommer-OL 2020 i Tokyo som ble arrangert i 2021, tok hun bronse.
Asami Hirono
Asami Hirono (født 8. november 1990) er en japansk snøbrettkjører.
Hun representerte Japan under Vinter-OL 2018 i Pyeongchang, hvor hun ble nummer 12 i slopestyle.
TV Sør
TV Sør var en kommersiell tv-kanal som har vært i drift siden 1997 og som eies av Fædrelandsvennen i Kristiansand. Kanalen er en del av Fædrelandsvennens Multimedieavdeling og er samlokalisert med avisredaksjonen på Fiskåtangen i Vågsbygd. Kanalen og avisen samarbeider tett både journalistisk og markedsmessig.
TV Sør har en halv times nyhetssendinger tre ganger daglig på ukedagene. Totalt har kanalen 20-25 000 seere daglig.
TV Sør har 15 ansatte. Sjefredaktøren i Fædrelandsvennen er også ansvarlig redaktør for TV-kanalen.
Den 8. oktober 2007 skiftet kanalen navn til fvntv.
Storbritannias statsminister
Storbritannias statsminister er regjeringssjef i Storbritannia, og utnevnes av Storbritannias monark på parlamentarisk grunnlag. Statsministeren er medlem av Underhuset.
Historie
Det finnes ingen spesifikk dato for når statsministertittelen ble tatt i bruk. Rollen som leder av regjeringen ble utviklet over lang tid. Man regner med at tittelen ble brukt regelmessig om Robert Walpole i 1730-årene. Den ble brukt første gang av Underhuset i 1805, og regelmessig samme sted fra 1880. Først i 1905 ble statsministertittelen gitt en formell plass i rangfølgen i Storbritannia.
Robert Walpole regnes som den første statsministeren, og han satt i vervet fra 1721 til 1742 (20 år). Han er dermed også den som har hatt dette vervet lengst. William Pitt den yngre og Robert Jenkinson satt begge i vervet i over 15 år, og seks andre statsministre har sittet som statsministre i mer enn ti år.
William Pitt den yngre ble den siste statsminister i Kongeriket Storbritannia og den første statsminister i Det forente kongerike Storbritannia og Irland. Henry Campbell-Bannerman var den første statsminister etter at tittelen ble offisielt tatt i bruk i 1905 og Margaret Thatcher den lengstsittende etter dette tidspunkt.
First Lord of the Treasury
Storbritannia ble til ved unionen mellom England og Skottland inngått 1. mai 1707. England og Skottland hadde da vært i personalunion siden 1603. Det felles parlamentet møttes første gang 23. oktober 1707. Skottland beholdt sitt rettsvesen og sin presbyterianske statskirke.
De engelske monarkene hadde tidligere et privy council (kongelig råd) med omkring 80 medlemmer som rådgivere. Noen monarker hadde forsøkt å forberede saker i en mindre forsamling, noe parlamentet var skeptiske til og forbød i 1701 og tillot det igjen i 1705. Tidlig på 1700-tallet ble det dannet et indre kabinett av noen få ledende ministre. Kabinettet ble det dominerende organet, mens privy council ble samlet bare ved spesielle anledninger. Ministrene hadde ansvar for hvert sitt saksområde og ikke kollektivt ansvar for beslutninger. Ministrene var utpekt av monarken og ikke av parlamentet. Finansministeren fikk en ledende stilling i dronning Annes regjeringstid, 1702–1707. På den tiden kom betegnelsen premierminister om første skattkammerlord, First Lord of the Treasury, i bruk.
Robert Walpole den første statsminister
Den ærerike revolusjon i 1688 hadde bidratt til en ny maktbalanse i England. Monarkene ble mer avhengig av parlamentet for å kunne skrive ut skatter og drive politikk forøvrig. Underhuset overtok makt fra Overhuset. Dette medførte muligheter for at en politiker kunne styre parlamentet for monarken. Den som utnyttet denne muligheten var medlem av Underhuset Robert Walpole. Tittelen var på dette tidspunkt ikke offisielt i bruk, men Walpole satt i realiteten ved makten i over 20 år fra 1721. Han regnes derfor som den første statsministeren.
Kongene Georg I og Georg II behersket ikke engelsk og var ikke til stede i kabinettmøtene. Uten kongen til stede, måtte en av ministrene lede. I denne situasjonen utviklet Walpole rollen som statsminister. Han insisterte på at alle medlemmer av kabinettet skulle samarbeide og akseptere hans lederskap. Slik ble kabinettsystemet styrket. Georg I og Georg II lot imidlerid ikke Walpole få velge de andre ministrene på egenhånd, og formelt hadde Walpole heller ikke høyere rang enn de andre.
Bruken av begrepet statsminister, for å betegne en ledende minister i regjeringen, var således tabu. Walpoles motstandere skal ha brukt betegnelsen prime minister som et tilnavn for å antyde maktmisbruk. Walpole selv benektet så sent som i 1741 å ha noe slikt verv: «I unequivocally deny that I am sole and prime minister (Jeg er utvilsomt ingen 'premier minister'.)».
Walpole var ikke den første som i samtiden ble omtalt som statsminister. Også Sidney Godolphin (1645–1712) og Robert Harley (1661–1724) ble også omtalt med denne tittelen. Godolphins lederskap ved hoffet var imidlertid ikke ubestridt og han var heller ikke partileder. Harley var nok den reelle leder av partiet, men han anså ikke seg selv som det. Walpole var den første leder av et parti, som også styrte parlamentet gjennom sitt lederverv. Underhuset hadde på dette tidspunkt fått en relativt fast partistruktur.
Tittelen tas offisielt i bruk
Den første som brukte tittelen i offisiell sammenheng var Benjamin Disraeli, da han signerte traktaten i Berlin i 1878 som «Prime Minister of her Britannic Majesty». I 1905 ble statsministertittelen gitt formell status i rangfølgen i Storbritannia. Henry Campbell-Bannerman var den første statsminister etter at tittelen ble offisielt tatt i bruk. Han måtte gå av som følge av sykdom, men fikk bo i Downing Street 10 inntil han som den hittil eneste statsminister døde der, tre uker senere. I 1917 ble betegnelsen for første gang brukt i vedtak i parlamentet i forbindelse med at Arthur Lee donerte Chequers til bruk som statsministerens landsted.
William Pitt den yngre ble den første statsministeren i Det forente kongerike Storbritannia og Irland (1801–1927). Den første statsministeren i det nåværende Storbritannia, det vil si Storbritannia og Nord-Irland, var Andrew Bonar Law. Landet ble riktignok først omdøpt i 1927, da Stanley Baldwin var statsminister. Fra rundt 1900 har det vært vanlig at statsministeren er medlem av Underhuset.
Milepæler i utviklingen av stillingen
Fire milepæler i utviklingen av stillingen som statsminister er regnet som de viktigste. Den første var i 1870 da statsministeren fikk enerett til å innkalle til regjeringsmøter. Den andre kom i 1881 da parlamentet innførte spørretime til statsministeren. Som den tredje milepæl regnes innføringen i 1903 av statsministerens rett til å avskjedige sine ministre. Den siste store reform kom i 1918 da statsministeren fikk adgang til å be monarken om rett til å oppløse Underhuset og skrive ut nyvalg.
Apache Jakarta
I mars 2018 ble Jakarta EE det nye navnet på Java Enterprise Edition fra Eclipse Foundation.
Peter Fonda
Peter Henry Fonda (født 23. februar 1940 i New York City i New York, død 16. august 2019 i Los Angeles ) var en amerikansk skuespiller og regissør. Fonda ble verdenskjent gjennom sin rolle i Easy Rider (1969).
Han var yngre bror til Jane Fonda og far til Bridget Fonda.
Bakgrunn
På sin egen fødselsdag, elleve år gammel, skjøt Fonda seg selv i magen med en pistol. Kulen gikk gjennom magesekken, traff leveren og ødela den ene nyren. Hjertet hans stoppet på operasjonsbordet, og han tilbrakte noen uker på sykehus. Fonda fortalte The Beatles om denne hendelsen da bandet var på turne i USA i 1965, og John Lennon skrev She Said She Said på inspirasjon av Fondas uttalelse "I know what it's like to be dead".
Skuespiller
Fonda studerte skuespillerkunst i farens hjemby Omaha i Nebraska, hvor han gikk på University of Nebraska Omaha og senere begynte i teatergruppen Omaha Community Playhouse, hvor både faren og Marlon Brando hadde begynt sine karrièrer. Fonda fikk senere engasjementer på teatre i Broadway i New York hvor han gjorde seg bemerket i oppsetningen Blood, Sweat and Stanley Poole før han dro til Hollywood for å delta i film.
Fonda fikk sitt gjennombrudd for et stort publikum som motorsykkelkjørende hippie i kultfilmen Easy Rider fra 1969. Fonda spilte etter denne filmen i en rekke eventyrfilmer som ikke fikk så stor oppmerksomhet, men for sin rolle i filmen Ulee's Gold fra 1997 ble han nominert til Oscar.
I 1998 skrev Fonda autobiografien Don't tell Dad.
I 1999 mottok Fonda en Golden Globe for The Passion of Ayn Rand i kategorien Beste mannlige birolle i en TV-serie, miniserie eller TV-film. Han mottok en Golden Boot Award i 2002 for hans bidrag til westernfilm-sjangeren.
Han døde den 16. august 2019 i sitt hjem i Los Angeles.
Bovril
Bovril er en tykk salt kjøttekstrakt utviklet på 1870-tallet av John Lawson Johnston. Den produseres av Unilever i Burton upon Trent i Staffordshire.
Carla Somaini
Carla Somaini (født 13. oktober 1991) er en sveitsisk snøbrettkjører.
Hun representerte Sveits under Vinter-OL 2018 i Pyeongchang, hvor hun ble nummer 20 i slopestyle.
Guilty (1916)
Guilty er en amerikansk stumfilm fra 1916, regissert av Henry MacRae.
Handling
Ramon Valentine, en forfatter, bor i slummen for å samle materiale til en ny roman. Men han blir mistenkt for drap. Han har forsøkt å hjelpe en fattig familie som blir truet med utkastelse av Copeland, en millionær og deres huseier. Han får fiendskapet til Barns, en detektiv, som kommer for å arrestere ham for drapet.
Bovril
Bovril brukes som smakstilsetting i supper og gryter, men kan også blandes i varmt vann og drikkes, eller benyttes som pålegg på ristet brød (smaken kan minne om Marmite).
Navnet kommer av det latinske ordet bos (som betyr okse eller storfe) og vril som var en type flytende energi i Bulwer-Lyttons roman The Coming Race.
Historikk
Bovril ble utviklet som følge av den fransk-prøyssiske krig, Frankrike bestilte store mengder storfekjøtt til sine tropper hos skotten John Lawson Johnston. Han hadde tilgang til store mengder storfekjøtt, som var spredd over det britiske imperiet og i Sør-Amerika. Transport og lagring av dette storfekjøttet ville by på store problemer, derfor utviklet Johnston et produkt han kalte Johnston's Fluid Beef (Johnstons flytende storfekjøtt) som senere ble kjent som Bovril.
Bovril blandet ut i varmt vann var del av kostholdet til soldatene som kjempet i skyttergravene under første verdenskrig. Da Ernest Shackletons Endurance-ekspedisjon var strandet på Elefantøya var Bovril og varmt vann den eneste varme drikken for ekspedisjonsmedlemmene.
Macururé
Macururé er en kommune i delstaten Bahia i nordøstregionen av Brasil.
Brooke Voigt
Brooke Voigt (født 17. november 1993) er en canadisk snøbrettkjører.
Hun representerte Canada under Vinter-OL 2018 i Pyeongchang, hvor hun ble nummer 21 i slopestyle.
ZP Theart
ZP «Zippy» Theart (født 1975 i Clanwilliam, Sør-Afrika) er en afrikansk musiker. I 1999 svarte han på en annonse av Herman Li og Sam Totman som trengte en vokalist i det nye power metal-bandet deres DragonHeart (senere omdøpt DragonForce). ZP Theart var ifølge Li han første de prøvde ut til bandet som faktisk kunne synge like bra som han hevdet. ZP er ikke en forkortelse, men hans ekte fornavn og er skrevet i fødselsattesten hans.
ZP Theart har også sunget i Sam Totmans sideprosjekt Shadow Warriors.
Asker Skiklubb
Asker Skiklubb (stiftet 14. desember 1889) er et norsk idrettslag fra Asker. Ved siste telling (31. desember 2016) et av Norges største idrettslag med 4720 medlemmer i henhold til idrettsregistreringen. Asker Skiklubb har 14 idrettsgrupper (alpin, bandy, barneidrett, friidrett, fotball, hopp, håndball, kajakk, langrenn, skiskyting, orientering, trim, turløp og volleyball). Asker Skiklubb og idrettsgruppene organiserer i tillegg turorientering, skiorientering, kombinert, skicross, sandvolleyball og sandhåndball.
Asker Skiklubb eier 49980 m² i Asker sentrum, Føyka, i tillegg til at man disponerer ytterligere 40000 m². Anlegget er meget allsidig, og inneholder friidrettsbane med 500 sitteplasser (bygget 1999), gressbane (1950), 11-kunstgressbane med 1500 sitteplasser (2004/11), to 7-kunstgressbaner (2017), to sandhåndballbaner med 200 sitteplasser (2016), fem sandvolleyballbaner (2010/16), 1 km rulleskiløype (2016), to plastbelagte hoppbakker og skileikanlegg (2013) og stort klubbhus (1967/72/93). Det er 240 parkeringsplasser på Føyka Klubben eier også en hytte, Vestlia, samt kajakkhus i Solheimsbukta. Klubben har ansatt administrasjon, Daglig leder er Eva Sunde. Klubbens formann er Bjørn Tangnes.
Asker Skiklubb arrangerer turlangrennet Vester-Gyllen, og landets eldste turorientering, Askeladden.
Fotball
Fotballen er organisert med Asker Fotball Herrer som allianseidrettslag, for alle over 13 år.
Herrer
Skiklubbens herrelag i fotball var i hovedserien fra 1951 til 1959. Laget spilte i 2011-sesongen i Adeccoligaen,i 2019 i PostNord-ligaen (3-nivå).
Kvinner
Kvinnelaget i fotball vant seriegull i 1988, 1989, 1991, 1992, 1998 og 1999, og ble cupmester i 1984, 1990, 1991, 2000 og 2005. De var også i cupfinalen i 1985, 1988, 1992, 1993, 2001, 2004, 2006 og 2007. Foran sesongen 2009 ble toppsatsingen avsluttet og serieplassen ble overført til Stabæk Fotball Kvinner. I 2019 spiller klubben i 3. divisjon.
Kjente utøvere
Klubbmedlemmer med internasjonale gullmedaljer som senior: Klubbmedlemmer med internasjonale medaljer som junior: Andre:
St. Margarets kirke (Westminster)
St. Margarets kirke er en anglikansk kirke i City of Westminster i London. Den ligger ved siden av Westminster Abbey på Parliament Square, og er sognekirke for Det britiske parlamentet. Kirken er viet til Margaret av Skottland.
Den første kirken på stedet ble grunnlagt i det 12. århundre som en katolsk sognekirke for området rundt Westminster Abbey. Den ble bygget på nytt mellom 1486 og 1523. I 1614 bestemte puritanerne, som var misfornøyd med den høykirkelige Westminster Abbey, at den skulle være sognekirke for parlamentet.
Det nordvestlige tårnet ble bygget av John James fra 1734 til 1738, og hele kirken ble kledd i portlandstein. Både den østlige og den vestlige portikoen ble lagt til senere. I 1877 ble interiøret kraftig endret av sir George Gilbert Scott, men mange elementer fra Tudortiden har blitt bevart.
Blant severdigheter i kirken finner man østvinduet fra 1509, med flamsk glassmaleri, som ble satt inn til minne om forlovelsen mellom Katarina av Aragón og Arthur, prins av Wales. Det er også vinduer til minne om William Caxton, Englands første trykker som ble gravlagt i kirken i 1492; sir Walter Raleigh, som ble gravlagt der i 1618, og dikteren John Milton, som tilhørte menigheten.
Kirken brukes til brylluper i de øvre samfunnslag, og blant annet giftet Samuel Pepys og sir Winston Churchill seg der.
I 1987 ble kirken sammen med Westminster Abbey og Westminsterpalasset et verdensarvsted.
Wei Ning
Wei Ning (født 5. august 1982 i Laizhou i provinsen Shandong i Folkerepublikken Kina) er en kinesisk skytter, som konkurrerer i skeet. Hun representerte Kina under Sommer-OL 2008, der hun ble nummer åtte. Hun har også sølv i samme øvelse fra Sommer-OL 2004. Under skeet-konkurransen i Sommer-OL 2012 tok Wei Ning en ny sølvmedalje, bak suverene Kim Rhode som tangerte verdensrekorden og tok medalje i sitt femte OL på rad.
Paregraphus
Paregraphus er en slekt av billene i delgruppen (underfamilien) Panagaeinae i familiegruppen løpebiller.
Utbredelse
Slekten er utbredt i Afrika.
Kim Nam-il
Han var ukjent før hans prestasjoner under VM i fotball 2002 på hjemmebane i Sør-Korea.
A Gutter Magdalene
A Gutter Magdalene er en amerikansk stumfilm fra 1916, regissert av George Melford.
Kim Nam-il
Karriere
Kim begynte sin fotballkarriere i 3.klasse. Hans foreldre likte ikke at han begynte med fotball som de mente kunne gå ut over skolearbeidet.
Kim ble en av stjernene under VM i fotball 2002, og fikk kjælenavnet «The Vacuum Cleaner» for hans evne til å rense sin sone for en hver ball fra motstanderlaget.
Tabloidavisene brukte etter hvert termen «Kim Nam-Il Syndrome» for å beskriver stjernestatusen til Kim. VM på hjemmebane skapte en stor kvinnelig tilhengerskare for fotballspilleren, som både gav utsolgte kamper og en sterkt økende interesse for Chunnam Dragons's popularitet. Kim ble også etterspurt som reklameobjekt. Han fikk utallige invitasjoner til TV-opptredener, men Kim avviste de alle og gav bare intervjuer.
Han ble beryktet for sin ærlige og eksentriske væremåte.
Etter 2002-VM
I 2005 gikk han til Suwon Bluewings i bytte for to spillere, der den ene var Ko Jong-soo som var en av lagets gamle stjerner.
VM i fotball 2006
Etter å ha kommet over en skade i høyrefoten gjorde Kim comeback sent i 2005, i tide for å reetablere sin posisjon på det sørkoreanske landslaget, og ble derfor også tatt ut til laget som spilte i VM i fotball 2006.
Samme år sa han at han hadde gitt opp håpet om å kunne spille for en europeisk klubb. I august 2006 fikk han kapteinsbindet for landslaget etter Lee Woon-Jae.
2007
I mars 2007 fikk Kim en nakkeskade under en kamp mot Busan I'Park. Suwon Samsung vant 1-0 og satte dermed en rekord med 200 vunnede kamper i forhold til antall kamper spilte.
Japan og Russland
I 2008 flyttet Kim til Japan for å spille for J-League-klubben Vissel Kobe. Året etter dro han til Russland og FC Tom Tomsk, der han for tiden spiller på midtbanen og er en av lagets faste spillere.
Personlig
Kim er den yngste av tre brødre, og nær venn av Lee Kwan-woo og Lee Dong-gook.
Anita Loos
Corinne Anita Loos (1888/1889–1981) var en amerikansk manusforfatter, dramatiker og forfatter.
I stumfilmtiden skrev Loos dreiebok til filmer av D.W. Griffith og senere mellomtekster til Douglas Fairbanks-filmer, regissert av John Emerson, som hun gifter seg med i 1919. Som forfatter er hun mest kjent for romanen Herrer liker blonde piker, som er forelegg for en populær scenemusikal og to filmer, en i 1928 og en i 1953, hvorav den siste hadde Marilyn Monroe i hovedrollen.
Sovjetunionens romstasjoner
Sovjetunionen, senere Russland, har skutt opp følgende romstasjoner:
ISS består også av flere store, amerikanske moduler, og vil etter hver få tilkoblet en europeisk og et par japanske moduler.
Alle romstasjonene har operert i omtrent 300-450 km høye baner rundt Jorden. Alle, unntatt Den internasjonale romstasjonen, som er oppe fortsatt, har siden falt ned og brent opp i atmosfæren, da de ikke var konstruert for å overleve returen.
Det var aldri mer enn én Saljut-stasjon i bane om gangen. Etterfølgeren ble alltid skutt opp etter at forgjengeren hadde falt ned. Mir ble imidlertid skutt opp før Saljut 7 falt ned, og de første ISS-modulene ble skutt opp før Mir falt ned.
Sojuz
Romstasjonene skytes opp ubemannet. Besetninger ble brakt til og fra i mindre Sojuz-fartøy. Til Mir og ISS er det også benyttet amerikanske romferger til dette formålet.
Det tar vanligvis to døgn fra oppskyting til Sojuz er koblet til en romstasjon. Etter at fartøyet er koblet fra tar det bare noen timer før det lander.
Sojuz har masser på rundt 7 tonn og skytes opp med bæreraketter som også heter Sojuz. Disse er mindre og rimeligere enn Proton-rakettene, som ble benyttet til å skyte opp de 15-20 tonn tunge Saljut-stasjonene, Mir-modulene og de russiske ISS-modulene.
Sojuz er Sovjetunionens tredje generasjons bemannede romfartøy. De er nært beslektet med de kansellerte, bemannede L-1 og L-3 måneromskipene. Ingen bemannede Sojuz-fartøy har fløyet høyere enn i bane rundt Jorden. Men Zond-fartøy, som var nært beslektet med Sojuz, foretok flere ubemannede ferder rundt Månen. Zond var egentlig bare et annet navn på L-1, programmet som prøvde å bringe mennesker rundt Månen før amerikanerne. Sovjet ble imidlertid slått på målstreken i dette forsøket. Zond ble skutt opp med Proton-raketter med et ekstra øvre trinn som sendte dem ut av jordbane og mot Månen
Det er sendt opp rundt 100 sovjetiske eller russiske Sojuz-romskip siden det første i 1967, så å si alle med to eller tre personer om bord. Etter Sojuz 9 (juni 1970) har omtrent alle fraktet romfarere til og fra en romstasjon, enten Saljut, Mir eller ISS. Sojuz 19 ble for øvrig koblet til et amerikansk Apollo-fartøy i bane rundt Jorden. Det er laget fem generasjoner Sojuz-romskip:
Sojuz TMA brukes i dag til og fra den internasjonale romstasjonen ISS. Siden 1980-tallet har Sojuz-fartøy vanligvis fløyet i rommet i seks måneder om gangen.
Saljut
Saljut 1 ble skutt opp i april 1971, akkurat 10 år etter historiens første bemannede romferd, med Jurij Gagarin i Vostok 1. Saljut 7 ble skutt opp nøyaktig 11 år etter dette igjen, i april 1982.
Alle Saljut-stasjonene fikk «besøk» av besetninger som ankom i Sojuz-romskip, med unntak av Saljut 2, som sviktet i bane før den var blitt bemannet. Det ble også forsøkt skutt opp en stasjon mellom Saljut 1 og 2, men oppskytingen mislyktes.
Saljut-stasjonene var temmelig like hverandre i utseende, konstruksjon og størrelse, men de ble stadig og gradvis forbedret. Saljut 1-5 hadde én tilkoblingsluke hver. Den var plassert foran på Saljut 1 og 4 og akter på Saljut 2, 3 og 5. Her ble Sojuz-fartøyene koblet til før besetningene kunne krype gjennom lukene og inn i stasjonen.
For Sojuz 10, første romskip til å besøke Saljut 1 (verdens første romstasjon), fikk man ikke åpnet luken, og en skuffet besetning måtte dra hjem igjen med uforrettet sak. For Sojuz 11 gikk det enda verre: Etter et suksessfullt, treukers opphold i Saljut 1 døde alle tre kosmonautene under tilbakevendingen fordi feil i tilbakevendingskapeselens frontluke førte til trykkfall i kapselen. På den tiden var det ikke plass til tre kosmonauter iført trykkdrakter i kapselen. Dette var den andre og siste dødsulykken under en sovjetisk, bemannet romferd. Saljut 1 falt ned før en redesignet Sojuz var flyklar.
Almaz
Vestlige observatører oppdaget relativt tidlig at Saljut 3 og 5 skilte seg fra de øvrige Saljut-stasjonene. Saljut 3 og 5 kretset noe lavere enn de andre, benyttet kryptert radiosamband med bakkekontrollen, hadde alltid besetninger med militær grad, og frakoblet små ubemannede kapsler, muligens med eksponert film om bord. Dette, og andre tegn, tydet på at disse hadde militære oppgaver.
Uansett fikk alle stasjonene offisielle navn i Saljut-serien. Etter Sovjetunionens fall har det, slik man mistenkte, kommet fram at Saljut 2, 3 og 5 tilhørte et annet program, kalt Almaz, men at de oppskutte Almaz-stasjonene fikk navn i Saljut-serien for å kamuflere deres oppgaver. Etter Saljut 5 ble Almaz-programmet kansellert fordi ubemannede spionsatellitter kunne gjøre de samme overvåkningsoppgavene mer økonomisk. Alle øvrige bemannede romstasjoner som har blitt skutt opp har vært rent sivile. Det vil altså si Sovjets Saljut 1, 4, 6 og 7 og Mir, USAs Skylab og «alles» ISS.
På 1960-tallet hadde for øvrig amerikanerne planer om en militær, bemannet romstasjon kalt MOL (manned orbiting laboratory), men prosjektet ble kansellert før noen stasjoner ble skutt opp.
Da sovjeternes militære romstasjonprogram Almaz ble kansellert etter Saljut 5 hadde sovjeterne fortsatt to nesten ferdigbygde Almaz-stasjoner på bakken. Etter mange år på lager ble en av disse skutt opp i 1991, noe ombygget, for å drive sivil, kommersiell radarfotografering av Jorden. Den fikk faktisk navnet Almaz-1. Den ble aldri bemannet, hvilket heller ikke var meningen. Russerne har ikke lenger økonomi eller interesse av å skyte opp den andre. Forsøk på å skaffe vestlig kapital til dette har ikke ført frem.
Saljut 6 og 7 og Progress
Saljut 6 og 7 hadde to tilkoblingsluker hver, én i hver ende. Dermed kunne forsyninger bringes opp til besetninger på langtidsopphold med ubemannede romfartøy av typen Progress, gjennom luke nr. to. Progress er svært lik Sojuz, men er ikke designet for å kunne vende helskinnet tilbake til Jorden. Når disse er losset blir de fylt med søppel og sendt ned i atmosfæren, hvor de brenner opp.
I Saljut 6 kunne langtidsbesetninger for første gang også få besøk av andre besetninger, som kom for å bytte ut Sojuz-fartøyene når holdbardhetsiden var i ferd med å gå ut. Av sikkerhetsgrunner har besetninger i Saljut, Mir eller som nå, ISS, alltid minst ett Sojuz-fartøy tilkoblet, så man er avhengige av mer enn én tilkoplingsluke når andre fartøy skal kobles til samme bemannede stasjon.
I en stasjon med bare én tilkoblingsluke ville det vært fullt mulig, men meget uforsvarlig, å koble fra og midlertidig «parkere» et Sojuz-romfartøy ubemannet et stykke unna stasjonen mens man f.eks kobler til og losser et Progress-fartøy.
Mens Saljut 1 og 3-5 bare fikk besøk av et par besetninger og hadde relativt kort levetid, var Saljut 6 og 7 i bruk i flere år og fikk besøk av en rekke besetninger, også fra flere land utenfor Sovjet. Alle disse ble imidlertid brakt opp som "passasjerer" på sovjetiske Sojuz-fartøy.
TKS
Sovjeterne planla opprinnelig å benytte TKS-skip til å frakte besetninger og forsyninger til og fra Almaz-stasjonene. TKS-skipene var praktisk talt like store og tunge som Almaz-stasjonene, og benyttet en tilbakevendingskapsel som minnet om de amerikanske Gemini-kapslene.
Man fant imidlertid ut at det ville bli for dyrt å benytte TKS-skip til transport, så man fortsatte å benytte de mindre kapable Sojuz -romskipene til å bringe besetninger til og fra både Almaz- og Saljut-stasjonene
Mir
Mir var Sovjetunionens (nå Russland) største romstasjon. Ferdigbygget var den var satt sammen av hele syv separat oppskutte moduler.
Thom Yorke
Thomas Edward Yorke (født 7. oktober 1968 i Wellingborough) er en britisk vokalist og låtskriver. Han er ledende vokalist, låtskriver, gitarist og pianist i det engelske bandet Radiohead. Han spiller hovedsakelig gitar og piano, men har også spilt trommer og bassgitar (mest tydelig under innspillingen av KID A og Amnesiac). I juli 2006 utga han debut-soloalbumet sitt, The Eraser, som fikk en verdig mottagelse. Thom Yorke er også vokalist i bandet Atoms for Peace. Yorke har preget musikkindustrien i stor grad; i 2006 ble han rangert som den 6. mektigste personen innen musikk av Q Magazine, og Radiohead ble rangert som nummer 73 i Rolling Stone Magazines «100 største artister gjennom tidene» i 2005. Han ble også plassert som nummer 66 i magasinets liste over tidenes hundre beste vokalister. En avstemning organisert av Blender og MTV2 kåret Yorke til 18. beste vokalist gjennom tidene.
Sovjetunionens romstasjoner
Mir
Mir kunne for såvidt godt ha blitt kalt Saljut 8, men fikk et eget navn fordi konstruksjonen var modifisert i henhold til de mer ambisiøse planene man hadde for denne stasjonen, sett i forhold til forgjengerne.
Thom Yorke
Tidlig liv
Yorke ble født i Wellingborough i Northamptonshire. Han ble født med det ene øyet lukket og måtte gjennomgå fem operasjoner før fylte seks år for å få det åpnet. Et uhell under en av operasjonene førte til at han måtte gå med lapp over øyet i et år. Dette har ført til at det venstre øyelokket hans henger litt mer ned enn det andre, såkalt ptose. Han har uttalt i senere tid at han ble mobbet på skolen på grunn av øyesykdommen. Familien hans flyttet fra by til by, noe som gjorde at Yorke gikk på forskjellige skoler. Familien slo seg endelig ned i Oxfordshire i 1978.
Sovjetunionens romstasjoner
Mir
Mirs kjernemodul ble skutt opp i 1986. Den første besetningen som besøkte Mir ble skutt opp litt senere. Disse stakk også innom Saljut 7 med Sojuz-fartøyet sitt, og ble den siste som besøkte denne stasjonen.
Thom Yorke
Tidlig liv
Yorke fikk sin første gitar som syv-åring, inspirert av Brian May, gitarist i det engelske bandet Queen. Han skrev sin første sang da han var elleve. På ungdomsskolen møtte han sine fremtidige bandmedlemmer, og de stiftet bandet On A Friday. Navnet kom til av at de kun spilte sammen på fredager. I bandet spilte han for det meste gitar, men han begynte senere å synge fordi «Ingen andre ville gjøre det».
Radiohead
Da bandmedlemmene fullførte universitetsgradene sine i Oxford 1991, skiftet de navn til Radiohead etter Talking Heads' sang «Radio Head» fra albumet True Stories. Thom har uttalt at han slet med alkoholmisbruk i denne perioden, og var ofte full under konsertene sine. Bandet fikk sitt gjennombrudd med hit-singelen «Creep» i 1992.